Diari Oficial de la Generalitat Valenciana


Sumari del DOGV 1624, del 18-09-1991 (1991/822610)

ORDRE de 26 de juliol de 1991, de la Conselleria de Cultura, Educació i Ciència, per la qual s'autoritza el cessament de les activitats docents del centre docent privat d'Educació General Basica San Juan de la Cruz, de Castelló.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/26/(3)/dof/vci/html**

### Dades del document

Número de DOGV
:   1624

Data del DOGV
:   18-09-1991

Secció del DOGV
:   DISPOSICIONS GENERALS

Número del document
:   1991/822610


Data del document
:   26-07-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 26 de juliol de 1991, de la Conselleria de Cultura, Educació i Ciència, per la qual s'autoritza el cessament de les activitats docents del centre docent privat d'Educació General Bàsica San Juan de la Cruz de Castelló.  
Vist l?expedient incoat a instància de la Sra. Josefina Izquierdo Mor, com a representant dels Pares Carmelites Descalços, entitat titular del centre docent privat d'Educació General Bàsica San Juan de la Cruz, situat al C/ Ros de Ursinos, 47 de Castelló, amb número de codi 66158199, en sol·licitud de cessament d'activitats docents del dit centre.  
Vist que l?expedient ha estat tramitat pel Servei Territorial de Cultura i Educació de Castelló, que s'ha unit a aquest la documentació exigida i que ha rebut l'informe corresponent de la inspecció educativa.  
Vist que per Ordre ministerial d'11 de maig de 1973 (BOE de 6 de juliol de 1973), el centre obtingué classificació condicionada per a 8 unitats i 320 lloes escolars d'Educació General Bàsica.  
Vist que per Ordre de la Conselleria de Cultura Educació i Ciència, de 17 de maig de 1986, se li concedí concert educatiu general per a 8 unitats d'EGB, i que per Ordre de 15 d'abril de 1990, li fou denegada la sol·licitud de renovació del concert educatiu.  
Vist que el cessament d'activitats del centre no comporta un greu menyscapte per a l?interés públic.  
Vista la Llei orgànica reguladora del Dret a l?Educació i el Decret 1855/1974, de 7 de juny, sobre règim jurídic de les autoritzacions de centres no estatals d'ensenyament.  
Atés que l'alumnat del centre, el cessament del qual es proposa, estan ja escolaritzats, segons l'informe de la Inspecció Educativa.  
Fent ús de les atribucions que em confereix l'article 35 de la Llei de Govern valencià,  
ORDENE:  
Primer  
Autoritzar, d'acord amb els informes emesos, el cessament d'activitats docents del centre docent privat d'Educació General Bàsica San Juan de la Cruz de Castelló, i queden anul·lades i sense cap efecte les disposicions que autoritzaren el funcionament legal del dit centre, sent necessari si s'insta la reobertura d'aquest, dur a terme el compliment d'allò disposat en la Llei Orgànica Reguladora del Dret a l'Educació i les disposicions complementàries en matèria d'autorització de centres.  
Segon  
Contra aquesta ordre, que posa fi a la via administrativa, podrà interposar-se recurs de reposició anterior al contenciós administratiu, en el termini d'un mes comptador a partir de la notificació o de la publicació en el Diari Oficial de la Generalitat Valenciana .  
DISPOSICIO ADDICIONAL  
Aquesta autorització caldrà comunicar-la al Registre de Centres Docents de la Comunitat Valenciana per tal que en prenguen nota.  
València, 26 de juliol de 1991.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI